ড. মাসুদ বলেন, দেশের মানুষ আজ তাদের নাগরিক অধিকার থেকে বঞ্চিত। ক্ষমতাকে কুক্ষিগত করে রাখতে বর্তমান সরকার দেশের জনগণকে পণবন্দী করে রেখেছে। কেন্দ্র দখল, জাল ভোটের মহোৎসব সহ প্রহসনের নির্বাচন অনুষ্ঠানের মাধ্যমে দেশের নির্বাচন ব্যবস্থাকে কলংকিত ও ধ্বংস করে দেওয়া হয়েছে। গতকাল অনুষ্ঠিত ৩টি সিটি কর্পোরেশন নির্বাচনের মাধ্যমে আবারো এটা প্রমাণিত যে এই সরকারের অধীনে কোন সুষ্ঠু নির্বাচন সম্ভব নয়। তিনি আবারো নির্দলীয় নিরপেক্ষ তত্ত্বাবধায়ক সরকারের অধীনে আগামী জাতীয় সংসদ নির্বাচন অনুষ্ঠানের জোর দাবী জানান। তিনি সড়ক ও মহাসড়কে অদক্ষ গাড়িচালকদের অসুস্থ প্রতিযোগিতা বন্ধ করে গণপরিবহন সেক্টরে শৃংখলা আনতে এবং সড়ক দুর্ঘটনা রোধ করে নিরাপদ সড়ক বাস্তবায়নের জন্য যথাযথ কর্তৃপক্ষের নিকট আহবান জানান।